CELEX: 32008R1345
Language: fi
Date: 2008-12-23 00:00:00
Title: Komission asetus (EY) N:o 1345/2008, annettu 23 päivänä joulukuuta 2008 , sardiinisäilykkeiden kaupan pitämistä koskevista yhteisistä vaatimuksista sekä sardiinisäilykkeiden ja säilöttyjen sardiinityyppisten tuotteiden kauppanimityksistä annetun neuvoston asetuksen (ETY) N:o 2136/89 muuttamisesta

24.12.2008   
            
            
               FI
            
            
               Euroopan unionin virallinen lehti
            
            
               L 348/76
            
         
      KOMISSION ASETUS (EY) N:o 1345/2008,
   annettu 23 päivänä joulukuuta 2008,
   sardiinisäilykkeiden kaupan pitämistä koskevista yhteisistä vaatimuksista sekä sardiinisäilykkeiden ja säilöttyjen sardiinityyppisten tuotteiden kauppanimityksistä annetun neuvoston asetuksen (ETY) N:o 2136/89 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 104/2000 säädetään mahdollisuudesta vahvistaa kaupan pitämistä koskevia yhteisiä vaatimuksia kalastustuotteille yhteisössä erityisesti terveeseen kilpailuun perustuvan kaupan edistämiseksi. Nämä vaatimukset voivat liittyä erityisesti pakkausmerkintöihin.
            
         
               (2)
            
            
               Neuvoston asetuksessa (ETY) N:o 2136/89 (2) vahvistetaan sardiinisäilykkeiden kaupan pitämistä koskevat yhteiset vaatimukset sekä sardiinisäilykkeiden ja säilöttyjen sardiinityyppisten tuotteiden kauppanimitykset yhteisössä.
            
         
               (3)
            
            
               Koska yhteisössä on yhä laajempi valikoima säilöttyjä tuotteita, joita pidetään kaupan samalla tavoin kuin sardiinisäilykkeitä ja joilla on sama tarjontamuoto, kuluttajille on annettava riittävästi tietoa tällaisista tuotteista ja niiden tärkeimmistä ominaispiirteistä. Sen vuoksi on tarpeen muuttaa sellaisten säilöttyjen tuotteiden, joita pidetään yhteisössä kaupan samalla tavoin kuin sardiinisäilykkeitä ja joilla on sama tarjontamuoto, kauppanimityksiä koskevia nykyisiä sääntöjä.
            
         
               (4)
            
            
               Tällaisia sääntöjä laadittaessa olisi otettava huomioon vuonna 2007 tarkistettu Codex Alimentariuksen standardi Codex STAN94 sekä yhteisön markkinoilla sovellettavat erityiset edellytykset.
            
         
               (5)
            
            
               Markkinoiden avoimuuden, terveen kilpailun ja laajan tuotevalikoiman vuoksi on tarpeen lisätä Strangomera bentincki -laji säilöttyjen sardiinityyppisten tuotteiden valmistukseen sallittuihin lajeihin.
            
         
               (6)
            
            
               Jotta kunkin sardiinityyppisen tuotteen yksilöimistä voitaisiin parantaa, määrittävänä ilmaisuna olisi käytettävä lajin tieteellistä nimeä ja maantieteellistä aluetta, jolta laji on pyydetty.
            
         
               (7)
            
            
               Tämän asetuksen vaatimuksia olisi sovellettava, sanotun kuitenkaan rajoittamatta myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetun Euroopan parlamentin ja neuvoston direktiivin 2000/13/EY (3) soveltamista.
            
         
               (8)
            
            
               Sen vuoksi asetusta (ETY) N:o 2136/89 olisi muutettava.
            
         
               (9)
            
            
               Jotta toimijat voisivat mukautua uusiin vaatimuksiin, olisi säädettävä asetuksen (ETY) N:o 2136/89 voimassa olevan toisinnon vaatimukset täyttävien tuotteiden markkinoille saattamista koskevasta siirtymäkaudesta.
            
         
               (10)
            
            
               Kalastustuotteiden hallintokomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Muutetaan asetus (ETY) N:o 2136/89 seuraavasti:
   
               1)
            
            
               Lisätään 1 a artiklan 2 kohtaan alakohta seuraavasti:
               
                           ”k)
                        
                        
                           
                              Strangomera bentincki”.
                        
                     
         
               2)
            
            
               Korvataan 7 a artikla seuraavasti:
               ”7 a artikla
               1.   Säilöttyjä sardiinityyppisiä tuotteita voi pitää yhteisössä kaupan kauppanimityksellä, johon sisältyy ilmaisu ’sardiineja’ sekä siihen liitettynä lajin tieteellinen nimi ja maantieteellinen alue, jolta laji on pyydetty, sanotun kuitenkaan rajoittamatta direktiivin 2000/13/EY soveltamista.
               2.   Jos 1 kohdassa säädetty kauppanimitys merkitään säilöttyjen sardiinityyppisten tuotteiden säiliöön, merkinnän on oltava selkeä ja helposti erottuva.
               3.   Tieteellisessä nimessä on kaikissa tapauksissa ilmoitettava suku ja laji latinankielisinä.
               4.   Maantieteellinen alue on ilmoitettava jollakin liitteen ensimmäisessä sarakkeessa luetelluista nimistä ottaen huomioon liitteen toisessa sarakkeessa vahvistettu vastaava aluetunniste.
               5.   Yhdellä kauppanimityksellä saa pitää kaupan vain yhtä lajia.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Tuotteita, jotka täyttivät asetuksen (ETY) N:o 2136/89 vaatimukset ennen sen muuttamista tällä asetuksella, voidaan kuitenkin saattaa markkinoille 1 päivään marraskuuta 2010 asti.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä joulukuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EYVL L 17, 21.1.2000, s. 22.
   
      (2)  EYVL L 212, 22.7.1989, s. 79.
   
      (3)  EYVL L 109, 6.5.2000, s. 29.
   
      LIITE
      Maantieteellisten alueiden nimet ja tunnisteet
      
                  Asetuksen 7 a artiklan 1 kohdassa tarkoitettu maantieteellinen alue
               
               
                  Aluetunniste (1)
                  
               
            
                  Luoteis-Atlantti
               
               
                  FAO-alue 21
               
            
                  Koillis-Atlantti (2)
                  
               
               
                  FAO-alue 27
               
            
                  Itämeri
               
               
                  FAO-alue 27.IIId
               
            
                  Läntinen Keski-Atlantti
               
               
                  FAO-alue 31
               
            
                  Itäinen Keski-Atlantti
               
               
                  FAO-alue 34
               
            
                  Lounais-Atlantti
               
               
                  FAO-alue 41
               
            
                  Kaakkois-Atlantti
               
               
                  FAO-alue 47
               
            
                  Välimeri
               
               
                  FAO-alueet 37.1, 37.2 ja 37.3
               
            
                  Mustameri
               
               
                  FAO-alue 37.4
               
            
                  Intian valtameri
               
               
                  FAO-alueet 51 ja 57
               
            
                  Tyyni valtameri
               
               
                  FAO-alueet 61, 67, 71, 77, 81 ja 87
               
            
                  Etelämanner
               
               
                  FAO-alueet 48, 58 ja 88
               
            
                  Pohjoinen jäämeri
               
               
                  FAO-alue 18
               
            
         (1)  FAO:n vuosikirja. Kalataloustilastot. Saaliit. Osa 86/1. 2000.
      
         (2)  Itämerta lukuun ottamatta.